U2

U2 (shqiptuar "ju-tu") është një grup roku irlandez i themeluar në vitin 1976, i cili përbëhet nga Bono (vokal dhe kitarë), The Edge (kitarë, tastierë dhe vokal), Adam Clayton (kitarë bas) dhe Larry Mullen Jr., (bateri).

Grupi u formua në vitin 1976 kur anëtarët ishin adoleshentë dhe kishin aftësi teknike të kufizuara. Sidoqoftë, nga fillimi i viteve '80, ata u bënë një nga grupet më të famshëm të botës, të njohur për zërin e tyre himnor, vokalin e pasionur të Bonos dhe lojën melodike të kitarës nga The Edge. Suksesi i tyre në koncerte live ishte më i madh se suksesi i shitjeve të albumeve deri në vitin 1987, kur  doli në shitje The Joshua Tree. Revista Rolling Stone deklaron se ky album i shndërroi ata "nga heronj në superyje". U2 iu përgjigjën revolucioneve të muzikës dance dhe rokut alternativ, si dhe stanjacionit të tyre duke rikrijuar në një farë mënyre vetveten me albumin e vitit 1991 Achtung Baby si dhe me turneun Zoo TV. Eksperimentime të ngjashme vazhduan gjatë tërë viteve '90. Që nga viti 2000, U2 kanë ndjekur një drejtim muzikor më tradicional, që ngjet me punët e tyre më të hershme.

U2 kanë shitur më shumë se 140 milionë albume në tërë botën, dhe kanë fituar 22 Grammy Awards, më shumë se çdo grup tjetër. Në vitin 2005, grupi u bë pjesë e Holli i Famës në Rok adn Roll, po atë vit kur dhe u propozuan për të. Revista Rolling Stone e radhiti U2-në në vendin e 22-të në listën e saj të 100 artistëve më të mirë të të gjitha kohërave. Gjatë karrierës së tyre, anëtarët e grupit kanë zhvilluar fushata për Të Drejtat e Njeriut dhe drejtësi shoqërore, duke përfshirë pjesëmarrjen në Amnesty International, ONE Campaign, dhe DATA.

 Anëtarët 
 Bono - vokal, kitarë
 The Edge - kitarë, vokal, tastierë
 Larry Mullen, Jr. - bateri
 Adam Clayton - kitarë bas

 Diskografia 

 Albume studiosh 

 Boy ()
 October ()
 War ()
 The Unforgettable Fire ()
 The Joshua Tree ()
 Rattle and Hum ()
 Achtung Baby ()
 Zooropa ()
 Pop ()
 All That You Can't Leave Behind ()
 How To Dismantle An Atomic Bomb ()
 No Line on the Horizon ()
 Songs of Innocence ()
 Songs of Experience ()
 Songs of Surrender (2023)

 Çmimet 

 22 Grammy Awards (ndër të tjera në këto kategori Record Of The Year, Best Rock Album, Best Rock Song, Song Of The Year dhe Best Rock Performance By A Duo Or Group With Vocal)
 7 Brit Awards
 2 MTV Europe Music Awards 
 4 MTV Video Music Awards
 Golden Globe Award, 2003
 Propozuar për Academy Award në kategorinë Music - Original Song për The Hands that built America, 2003
 Rock and Roll Hall Of Fame, 2005
 Urdhëri i Lirisë i Portugalisë për angazhime humanitare, 2005
 Çmimin Lajmëtar i Vetëdijes prej Amnesty International, 2005

 Shikoni edhe 
 Brian Eno
 The Clarence

 Lidhje të jashtme 

 U2.com 

Kategoria:Grupe muzikore irlandeze
Kategoria:Grupe muzikore alternative rock
Kategoria:Grupe muzikore post-punk
Kategoria:Grupe muzikore alternative dance
Kategoria:Grupe të viteve 1980
Kategoria:Grupe të viteve 1990
Kategoria:Grupe të viteve 2000
Kategoria:Grupe të viteve 2010
Kategoria:Rock and Roll Hall of Fame rekrutë
Kategoria:Grammy Award fitues
Kategoria:Golden Globe fitues